વેસ્ટમાંથી ઈસ્ટમાં આવવાના બ્રિજના રસ્તા પર તો સુરક્ષાનાં પણ કોઈ જ પગલાં લેવામાં આવતાં નથી. આ રસ્તો એટલોબધો સાંકડો છે કે ત્યાં જતાં-આવતાં લોકો એકબીજાને અથડાય છે. આનો સૌથી વધુ ત્રાસ મહિલાઓને થાય છે. લેભાગુઓ અને અસામાજિક તkવો આ રસ્તા પર તેમનો હાથ અજમાવવાનું ચૂકતા નથી. રાત પડતાં આ રસ્તો ભેંકાર બની જાય છે. આમ છતાં ત્યાં લાઇટની કોઈ જ સગવડ કરવાની વર્ષો થયાં રેલવેના સત્તાવાળાઓએ તસ્દી લીધી નથી.